Juno Reactor

Juno Reactor ir mūzikas projekts, kas vislabāk pazīstams kā elektroniskās, orķestra un globālās mūzikas veiksmīgs apvienojums. Plašāku popularitāti Juno Reactor ieguva pēc piedalīšanās filmas "Matrikss" skaņu celiņa ierakstā. Grupas galvenais darbinieks ir Bens Votkinss, kurš meklē viesmāksliniekus, lai iesaistītu tos mūzikas radīšanā. 1990. gadā Bens Votkinss un Stīvens Holveks nodibināja Juno Reactor kā mākslas projektu un plānoja veidot dažādus audiovizuālus projektus, ierakstīt popmūziku un eksperimentēt ar alternatīviem mūzikas stiliem, piedalīties filmu radīšanā.

Vēsture 

1993. gadā Juno Reactor izlaida savu pirmo singlu - Laughing Gas. Tajā pašā gadā tika izlaists grupas debijas albums "Transmissions". Pastāv uzskats, ka tieši ar šo albumu tika aizsākts transa mūzikas paveids - goa transs. 1994. gadā tika izdots ceļojošajam mākslas projektam The Missile Project sarakstītā mūzika, kas bija 61 minūti gara dziesma ar nosaukumu "Luciana". 1996. gadā tika izdots trešais albums - "Beyond the Infinite". 1997. gadā Juno Reactor sāka palēnām attālināties no tipiskām deju mūzikas skaņām un mūzikā sāka iesaistīt dažādas afrikāņu cilšu mūzikas nianses. Votkinss sadarbojās ar Dienvidāfrikas perkusionistu grupu "Amampondo" un ierakstīja singlu"Conga Fury|. Tajā pašā gadā tika izlaists albums "Bible of Dreams". 2000. gadā tika izlaists piektais albums - "Shango". Singls "Pistolero", kuru Votkinss bija ierakstījis kopā ar grupas Billy Idol ģitāristu Stīvu Stīvensu tika izmantos gan filmas "Reiz Meksikā" reklāmas rullītī, gan arī pašā filmas skaņu celiņā. 2002. gadā Votkinss apvienoja Stīva Stīvensa ģitāru ar japāņu tradicionālo taiko bungu bundzinieku grupu "GOCOO" un ierakstīja singlu "Hotaka". 2003. gadā tika izlaista labāko dziesmu izlase - "Odyssey 1992 - 2002". 2004. gada albums "Labyrinth" pārsvarā sastāvēja no Votkinsa mūzikas, kas tika sarakstīta "Matrikss" filmu triloģijai. 2006. gadā Votkinss atkal izmēģināja ko jaunu un kopā ar Bratislavas radio simfonisko orķestri ierakstīja anime animācijas filmas "Brave Story" skaņu celiņu. 2008. gada martā tika izlaists Juno Reactor septītais albums - "Gods & Monsters"

Diskogrāfija

Studijas albumi un izlases 

 1993. gads - Transmissions
 1994. gads - Luciana
 1995. gads - Beyond the Infinite
 1997. gads - Bible of Dreams
 2000. gads - Shango
 2002. gads - Odyssey 1992–2002 (izlase)
 2004. gads - Labyrinth
 2008. gads - Gods & Monsters

Koncertieraksti 

 2002. gads - Live In Tokyo - Tokijas koncerta ieraksts ("Shango" koncerttūre)

Singli 

 1993. gads - Laughing Gas
 1994. gads - High Energy Protons
 1995. gads - Guardian Angel
 1996. gads - Samurai
 1996. gads - Conga Fury
 1997. gads - Jungle High
 1997. gads - God Is God 
 1997. gads - GOD IS GOD!! (God Is God singla remiksi)
 2000. gads - Pistolero
 2001. gads - Masters of the Universe
 2002. gads - Hotaka
 2003. gads - Zwara

Ārējās saites 

 Oficiālā mājas lapa

Atsauces 

1990. gadu mūzikas grupas
2000. gadu mūzikas grupas
2010. gadu mūzikas grupas
Anglijas elektroniskās mūzikas grupas
Anglijas transmūzikas grupas
Anglijas elektronikas grupas